**APSTIPRINĀTS**

Ar Latvijas Biozinātņu un tehnoloģiju universitātes

Nekustamā īpašuma atsavināšanas komisijas

2025. gada 9. septembra sēdes lēmumu

(protokols Nr.2)

MUTISKAS NEKUSTAMĀ ĪPAŠUMA ATSAVINĀŠANAS IZSOLES NOLIKUMS

Nekustamais īpašums **LIELĀ IELĀ 4, JELGAVĀ**

(nekustamā īpašuma kadastra numurs 0900 012 0064),

adrese Lielā iela 4, Jelgava

1. **MUTISKĀS NEKUSTAMĀ ĪPAŠUMA ATSAVINĀŠANAS IZSOLES RĪKOTĀJS UN PAMATOJUMS**

|  |
| --- |
| **Latvijas Biozinātņu un tehnoloģiju universitāte (LBTU), reģistrācijas Nr. 90000041898** |
| Juridiskā adrese: Lielā iela 2, Jelgava, LV 3001**Saziņa par izsoles noteikumiem:**Daiga Jakoviča Tālrunis: 63005642, 28666017e-pasts: daiga.jakovica@lbtu.lv**Saziņa par nekustamā īpašuma apskati:**Didzis BlekteTālrunis: 26486647e-pasts: didzis.blekte@lbtu.lv  | Norēķinu rekvizīti:PVN reģ. Nr. LV90000041898Banka: AS SwedbankKods: HABALV22Konta Nr. 08HABA0551041541190 |
| Mutiskās nekustamā īpašuma atsavināšanas izsoles pamatojums: |
| 1. 2024. gada 24. jūlija Ministru kabineta rīkojums Nr. 624 Par Latvijas Biozinātņu un tehnoloģiju universitātes nekustamā īpašuma attīstības plānu 2023.-2027. gadam: <https://likumi.lv/ta/id/353874-par-latvijas-biozinatnu-un-tehnologiju-universitates-nekustama-ipasuma-attistibas-planu-2023-2027-gadam>
2. LBTU Nekustamā īpašuma atsavināšanas komisijas 2025. gada 9. septembra lēmums par mutiskas izsoles rīkošanu un izsoles noteikumu apstiprināšanu.
 |
| LBTU nekustamā īpašuma atsavināšanas institūcijas: |
| LBTU Nekustamā īpašuma atsavināšanas komisija – LBTU mantas atsavināšanas lēmējinstitūcija*(izveidota ar 11.04.2025. LBTU Padomes lēmumu Nr. 1.4.-3.2./5; personālsastāvs apstiprināts ar 16.06.2025. rektora rīkojumu Nr. 4.3.-13/104)* | 1. apstiprina Izsoles noteikumus;
2. apstiprina Izsoles rezultātus;
3. pieņem lēmumus par atkārtotu izsoli, ja iepriekšējā beidzās bez rezultāta;
4. izskata sūdzības par Izsoli
 |
| LBTU Izsoles komisija*(izveidota ar LBTU Nekustamā īpašuma atsavināšanas komisijas 2025. gada 28. augusta lēmumu Nr. 1; personālsastāvs apstiprināts ar 2025. gada 8. septembra rektora rīkojumu Nr. 4.3.-13/138)* | 1. izstrādā Izsoles noteikumus un to pielikumus;
2. pieņem un reģistrē Izsoles Pretendentu pieteikumus;
3. organizē un vada Izsoli;
4. iesniedz Izsoles rezultātus apstiprināšanai;
5. pēc Izsoles rezultātu apstiprināšanas, nodrošina nekustamā īpašuma atsavināšanas dokumentu noformēšanu un atsavināšanas procesa pabeigšanu
 |

1. **SPECIĀLIE NOTEIKUMI**

|  |
| --- |
| 1. **Izsolāmais objekts –** Jelgavas pilsētas zemesgrāmatas nodalījumā Nr. 1000 0003 4476 uz Latvijas Biozinātņu un tehnoloģiju universitātes vārda ierakstīts nekustamais īpašums Lielā iela 4, Jelgavā, kadastra numurs 09000120064
 |
| Īpašuma sastāvs | Adrese | Kadastra apzīmējums | Platība |
| Zemes vienība | Lielā iela 4, Jelgava | 09000120064 | 0,6038 ha |
| Būve: Studentu kluba | Lielā iela 4, Jelgava | 09000120064001 | 256,40 m², |
| turpmāk - Objekts |
| **Apgrūtinājumi.** Lietu tiesības, kas apgrūtina nekustamo īpašumu –ēka (kadastra apzīmējums 0900 012 0064) ir vietējās nozīmes kultūras piemineklis. |

|  |
| --- |
| 1. **Informācija par mutisko izsoli**
 |
| Izsoles veids | Mutiska izsole ar augšupejošu soli |
| Izsoles kārta | Pirmā |
| Informācija par Izsoles publicēta | Latvijas Republikas oficiālais izdevumus “Latvijas Vēstnesis”;Tīmekļvietnes: LBTU mājaslapa: [www.lbtu.lv](http://www.llu.lv) sadaļā Par mums → Izsoles;Valsts akciju sabiedrības “Valsts nekustamie īpašumi” <https://sludinajumi.vni.lv/advertisements/sale>LBTU ir tiesības papildus iepriekš norādītajām tīmekļvietnēm informāciju par izsoli publicēt citos veidos, t.sk. LBTU sociālajos tīklos, informējot pēc iespējas plašāku potenciālo pretendentu loku. |
|  |
| 1. **Izsoles sākumcena, izsoles solis (bez PVN)**
 |
| Izsoles sākumcena | **110 000,00 EUR** (simtu desmit tūkstoši eiro, 00 centi) |
| Izsoles solis | **11 000,00 EUR** (vienpadsmit tūkstoši eiro, 00 centi)  |
|  |
| 1. **Izsoles nodrošinājuma maksa, apmaksas termiņš**
 |
| Nodrošinājuma maksas apmērs | **11 000,00 EUR** (vienpadsmit tūkstoši eiro, 00 centi), t.i., 10% no Objekta izsoles sākumcenas |
| Nodrošinājuma maksas norēķinu konta rekvizīti | Latvijas Biozinātņu un tehnoloģiju universitātePVN reģ. Nr. LV90000041898Banka: AS SwedbankKods: HABALV22Konta Nr. 08HABA0551041541190Maksājuma mērķis (**jānorāda obligāti**):“mutiska izsole, Lielā iela 4, Jelgava, kadastra numurs 09000120064, izsoles nodrošinājuma maksa”Nodrošinājuma maksa jāiemaksā no kredītiestādes norēķinu konta, kas atvērts uz fiziskās vai juridiskās personas vārda, kas vēlas piedalīties Izsolē |
| Nodrošinājuma maksas apmaksas termiņš | 2025. gada 21. oktobris (nodrošinājuma nauda saņemta LBTU norēķinu kontā) |
|  |
| 1. **Reģistrēšanās izsolei**
 |
| Reģistrēšanās laiks | No sludinājuma publicēšanas dienas oficiālajā izdevumā “Latvijas Vēstnesis” līdz 21. oktobra plkst. 12.00\* |
| Klātienes reģistrēšanās laiks | Darba dienās no plkst. 9.30 līdz 11.30 un 13.30 līdz 16.30 |
| Klātienes reģistrēšanās vieta | Lielā iela 2, Jelgava, (Jelgavas Pils), 185. telpa |
| Elektroniska pieteikuma iesniegšana | e-pasts: daiga.jakovica@lbtu.lv  |
| \* pēc 2025. gada 21. oktobra plkst. 12.00 saņemtie pieteikumi netiks reģistrēti un tiks nosūtīti atpakaļ iesniedzējam |
|  |
| 1. **IZSOLES VIETA UN LAIKS**
 |
| **Izsoles vieta** | **LBTU (Jelgavas Pils) Lielā iela 2, Jelgava, 191. telpa (rektorāta sēžu zāle)** |
| **Izsoles sākums** | **2025. gada 23. oktobrī plkst. 9.00** |

*Izsoles noteikumu pielikumi:*

1. *Pieteikuma forma*
2. *Pirkuma līguma projekts*
3. *Pieņemšanas – nodošanas akta projekts*
4. *Novērtējuma CUT versija publicēta LBTU mājaslapā sadaļā Par mums→Izsoles*
5. **VISPĀRĪGIE NOTEIKUMI**
6. **Izsoles pretendenti, prasības Izsoles pretendentiem dalībai Izsolē**
	1. Izsolē var piedalīties fiziska vai juridiska persona, kurai ir tiesības iegūt īpašumā nekustamo īpašumu Latvijas Republikā (turpmāk – Pretendents), t.sk., ja Pretendents:
		1. Nolikumā noteiktajā termiņā un kārtībā pieteicies dalībai Izsolē;
		2. iemaksājis Speciālo noteikumu 4. punktā noteiktajā apmērā un kārtībā izsoles Nodrošinājuma maksu\*;
		3. Pretendentam nav nodokļu parādu, kas kopsummā pārsniedz 150 euro;
		4. nav sankciju subjekts: attiecībā uz šo personu, tai skaitā, kapitālsabiedrības valdes vai padomes locekli, patieso labuma guvēju, pārstāvēt tiesīgo personu, prokūristu, fiziskas personas pilnvaroto pārstāvi nav noteiktas starptautiskās vai nacionālās sankcijas vai būtiskas finanšu un kapitāla tirgus intereses ietekmējošās Eiropas Savienības vai Ziemeļatlantijas līguma organizācijas dalībvalstu sankcijas.

\* *Nodrošinājuma maksu LBTU kredītiestādes kontā neveic no trešās personas kredītiestādes norēķinu konta. Ja Pretendents ir veicis Nodrošinājuma maksas apmaksu no trešās personas kredītiestādes norēķinu konta, šāds maksājums netiek pieņemts kā Nodrošinājuma maksa un 30 (trīsdesmit) kalendāro dienu laikā tiek atskaitīta uz attiecīgās trešās personas kredītiestādes norēķinu kontu.*

1. **Dokumentu iesniegšana reģistrācijai dalībai Izsolei**
	1. Pretendents reģistrācijai Izsolei iesniedz pašrocīgi vai elektroniski parakstītu **Pieteikumu dalībai izsolē** (Nolikuma pielikums Nr. 1)
	2. Pieteikumam dalībai Izsolē Pretendents pievieno:
		1. fiziska persona:
			1. personu apliecinošu dokumentu (iesniedzot dokumentus klātienē – iesniedz dokumenta kopiju un uzrāda oriģinālu; iesniedzot elektroniska dokumenta veidā – dokumentu kopai pievieno ieskenētu dokumentu);
			2. pārstāvot citu fizisku personu – notariāli apliecināta pilnvara (iesniedzot dokumentus klātienē – iesniedz apliecinātu kopiju un uzrāda dokumenta oriģinālu; iesniedzot elektroniska dokumenta veidā – dokumentu kopai pievienot ieskenētu pilnvaras oriģinālu);
			3. Nodrošinājuma maksas samaksu apliecinošu dokumentu pdf formātā;
		2. juridiska persona:
			1. juridiskās personas pilnvaras oriģināls personai pārstāvēt to Izsolē (iesniedzot dokumentus klātienē persona uzrāda savu personu apliecinošo dokumentu; iesniedzot elektroniska dokumenta veidā – dokumentu kopai pievienot ieskenētu personu apliecinošu dokumentu);
			2. juridiskās personas lēmējinstitūcijas lēmumu par vēlmi iegādāties nekustamo īpašumu Izsolē (oriģinālu vai apstiprinātu atsavinājumu);
			3. Nodrošinājuma maksas samaksu apliecinošu dokumentu pdf formātā.
	3. Ārvalstīs izdoti dokumenti tiek pieņemti, ja tie ir noformēti atbilstoši Latvijas Republikai saistošu starptautisku līgumu noteikumiem;
	4. Iesniedzamie dokumenti noformējami saskaņā ar Dokumentu juridiskā spēka likumu, Ministru kabineta 2018. gada 4. septembra noteikumiem Nr. 558 „Dokumentu izstrādāšanas un noformēšanas kārtība”, Elektronisko dokumentu likumu un šo kārtību, pretējā gadījumā tie uzskatāmi par neiesniegtiem.
	5. Dokumentu iesniegšana:
		1. klātienē Nolikuma Speciālo noteikumu 5. punktā norādītajā laikā un telpā;
		2. elektronisku dokumentu veidā (dokumentu kopa parakstīta ar drošu elektronisko parakstu un satur laika zīmogu) nosūtot uz Nolikuma Speciālo noteikumu 5. punktā norādīto e-pasta adresi;
		3. ierakstīta pasta sūtījuma veidā, nosūtot uz pasta adresi : Lielā iela 2, Jelgava, LV 3001, aizlīmētā aploksnē ar atzīmi – “Dalība nekustamā īpašuma Lielā iela 4, Jelgava izsolē”. Iesniedzot Pieteikumu un tam pievienotos dokumentus ierakstīta pasta sūtījuma veidā – šajā Nolikumā norādīto dokumentu oriģinālus Pretendents uzrāda pirms Izsoles sākuma, reģistrējoties Izsolei. Ja Pretendents dokumentu oriģinālus uzrādīt nevar, dalībai Izsolē tas netiek reģistrēts.
	6. Pretendenta dalībai Izsolē iesniegtie dokumenti atpakaļ netiek izsniegti.
2. **Pretendentu reģistrācija dalībai Izsolē**
	1. Pretendentus dalībai izsolē reģistrē Pieteikumu iesniegšanas secībā.
	2. Dalībai Izsolē tiek reģistrēti tikai tie Pretendenti, kas:
		1. šajā Nolikumā noteiktajā kārtībā un termiņā iesnieguši visus Nolikumā noteiktos dokumentus;
		2. šajā Nolikumā noteiktajā kārtībā, termiņā un apmērā iemaksājuši Nodrošinājuma maksu;
		3. ir tiesīgi iegūt īpašumā nekustamo īpašumu Latvijas Republikā, atbilstoši šī Nolikuma un Latvijas Republikas normatīvajos aktos noteiktajām prasībām.
	3. Saņemot pieteikumu dalībai Izsolē, Izsoles komisijas sekretārs Pretendentus reģistrē Izsoles dalībnieku reģistrācijas lapā, norādot šādas ziņas:

|  |  |  |  |  |  |  |
| --- | --- | --- | --- | --- | --- | --- |
| Kārtas Nr. | Vārds, uzvārds/Nosaukums | Personas kods/Reģistrācijas Nr. | Adrese | Atzīme parNodrošinājumamaksassamaksu | Reģistrācijas datums/Pieteikuma saņemšanas veids | Pretendentaparaksts(Izsoles dienā) |

* 1. Pēc pilnīgas Izsoles dalībnieku izsoles reģistrācijas lapas noformēšanas un parakstīšanas, tā tiek pievienota Izsoles protokolam kā pielikuma un kļūst par tā neatņemu sastāvdaļu.
	2. **Vienu stundu pirms Izsoles sākuma**, sākas Izsoles reģistrācijas apliecību izsniegšana Pretendentiem.
	3. Pirms reģistrācijas apliecības izsniegšanas, Izsoles komisijas sekretārs pārbauda LBTU Resursu uzskaites centra sniegto informāciju par Nodrošinājuma maksas saņemšanu no Pretendenta.
	4. Pirms reģistrācijas apliecības saņemšanas, Pretendents uzrāda personu apliecinošu dokumentu un nepieciešamos šī Nolikuma Vispārīgo noteikumu 2.2. punktā norādīto dokumentu oriģinālus.
	5. Reģistrācijas apliecības numurs atbilst Pretendenta reģistrācijas numuram Izsoles dalībnieku reģistrācijas lapā.
	6. Par reģistrācijas apliecības saņemšanu Pretendents parakstās Izsoles dalībnieku reģistrācijas lapā.
	7. Reģistrācijas apliecība satur šādu informāciju:

|  |  |
| --- | --- |
| Vārds/uzvārds/ NosaukumsPersonas kods/reģistrācijas Nr.Adrese Izsoles vieta un laiks Izsolāmā Objekta nosaukums, adrese, kadastra numurs un sastāvsIzsoles sākuma cenaReģistrācijas apliecībasizsniegšanas datums | Pretendenta kārtas Nr. \_\_\_\_\_\_\_\_\_\_Izsoles komisijas sekretārs:\_\_\_\_\_\_\_\_\_\_\_\_\_\_(vārds, uzvārds, amats, paraksts) |

* 1. Pēc visu Izsoles dalībnieku reģistrācijas, Izsoles dalībnieku reģistrācijas lapu ar parakstu apstiprina Izsoles komisijas sekretārs.
	2. **Pretendentu reģistrācija dalībai beidzās 15 min. pirms Izsoles sākuma.**
	3. Saņemot reģistrācijas apliecību par dalību Izsolē, Izsoles dalībnieks paraksta Izsoles noteikumus un ar šo parakstu apliecina, ka ievēros un izpildīs Izsoles noteikumus.
	4. Ja kāds Pretendents vēlas izmantot spēkā esošajos normatīvajos aktos noteiktos Izsolāmā Objekta pirmpirkuma tiesības, tas rakstiski jānorāda, parakstoties uz Izsoles noteikumiem.
	5. Ja Pretendents nav ieradies un reģistrējies dalībai Izsolē, tiek uzskatīts, ka viņš atteicies no dalības Izsolē un 7 (septiņu) darba dienu laikā viņam tiek atmaksāta Nodrošinājuma maksa.
	6. Izsoles rīkotājs līdz izsoles sākumam neizpauž ziņas par reģistrētajiem Izsoles dalībniekiem.
1. **Izsoles norise**
	1. Izsoli vada Izsoles vadītājs - Izsoles komisijas priekšsēdētājs vai viņa prombūtnē, Izsoles komisijas priekšsēdētāja vietnieks.
	2. Izsolē jāpiedalās ne mazāk kā 2/3 Izsoles komisijas locekļu.
	3. Pirms Izsoles uzsākšanas, Izsoles vadītājs pārliecinās, ka Izsolē piedalās Izsoles dalībnieku reģistrācijas lapā reģistrētie un reģistrācijas apliecības saņēmušie Izsoles dalībnieki.
	4. Izsole tiek protokolēta, un Izsoles norise var tikt ierakstīta elektroniskajos datu nesējos, protokola pareizai noformēšanai. Izsoles protokolā atspoguļo visas Izsoles vadītāja un Izsoles dalībnieku darbības Izsoles gaitā.
	5. Atklājot Izsoli, Izsoles vadītājs nosauc savu vārdu, uzvārdu un katra Izsoles komisijas locekļa vārdu un uzvārdu, raksturo nekustamo īpašumu, nosaucot tā adresi, sastāvu un Izsoles Objekta sākuma cenu un Izsoles soli.
	6. Izsoles laikā gan Izsoles komisijai, gan Izsoles dalībniekiem aizliegts lietot jebkādus ārējos komunikācijas līdzekļus.
	7. Starp Izsoles dalībniekiem aizliegta vienošanās, kas varētu ietekmēt izsoles gaitu un rezultātus.
	8. Izsoles dalībnieku nosolītās cenas tiek reģistrētas Izsoles protokolā.
	9. Ja Izsolē reģistrējies un piedalās tikai viens Izsoles dalībnieks, notiek solīšana, un izsoles vadītājs dalībniekam piedāvā pirkt Izsolāmo Objektu par cenu, kuru veido izsoles sākotnējā cena, kas paaugstināta par vienu izsoles soli. Ja Izsoles dalībnieks nosola nekustamo īpašumu par šajā punktā norādīto cenu, dalībnieks kļūst par izsoles uzvarētāju.
	10. Ja Izsolē piedalās vairāki Izsoles dalībnieki, pēc Izsoles vispārīgās informācijas paziņošanas, Izsoles vadītājs atklāj Izsoli.
	11. Izsoles dalībnieki solīšanas procesā paceļ savu izsoles dalībnieka reģistrācijas kartīti ar numuru, apstiprinot, ka palielina Izsoles Objekta sākuma cenu par kārtējo noteikto Izsoles soli.
	12. Pēc katra nākamā Izsoles dalībnieka izteiktā Izsoles soļa piedāvājuma, Izsoles vadītājs paziņo katra nākamā Izsoles dalībnieka reģistrācijas numuru un nākamo sekojošo piedāvāto Izsolāmā Objekta cenu.
	13. Katrs Izsoles dalībnieka solījums ir saistošs apliecinājums pirkt Izsoles Objektu par nosolīto cenu.
	14. Ja vairāki izsoles dalībnieki reizē sola vienādu Izsoles Objekta cenu, tad par pirmo solītāju uzskatāms Izsoles dalībnieks, kurš ātrāk reģistrēts Izsoles dalībnieku reģistrācijas lapā.
	15. Atsakoties no turpmākas solīšanas, Izsoles dalībnieks ar parakstu Izsoles protokolā apstiprina savu pēdējo nosolīto Izsoles Objekta cenu.
	16. Ja neviens no dalībniekiem vairs augstāku cenu nepiedāvā, Izsoles vadītājs trīs reizes atkārto visaugstāko piedāvāto cenu un fiksē to ar piesitienu. Pēdējais piesitiens aizstāj Izsoles vadītāja paziņojumu par to, ka viņš pieņēmis vairāk solījumu, un šis piesitiens noslēdz pārdošanu. Pēc āmura pēdējā 3 (trešā) piesitiena, ko fiksē ar vārdu “Pārdots” nekustamais īpašums ir pārdots personai, kas nosolījusi pēdējo augstāko cenu.
	17. Izsoles dalībnieka reģistrācijas numurs un augstākā cena (pirkuma maksa) tiek ierakstīti izsoles protokolā. Izsoles vadītājs uzaicina Izsoles uzvarētāju nekavējoties ar savu parakstu izsoles protokolā apliecināt tajā norādītās cenas atbilstību nosolītajai cenai.
	18. Ja Izsoles dalībnieks, kas nosolījis nekustamo īpašumu neparakstās Izsoles protokolā un tādējādi atsakās no nosolītā Izsoles Objekta pirkšanas, viņš tiek svītrots no izsoles dalībnieku saraksta un viņam netiek atmaksāta Nodrošinājuma maksa.
	19. Ja iestājās šī Nolikuma Vispārējo noteikumu 4.17. punktā noteiktais, Izsoles Objekta pirkšana tiek piedāvāta Izsoles dalībniekam, kas nosolījis iepriekšējo augstāko cenu.
	20. Ja šī Nolikuma Vispārējo noteikumu 4.18. punktā norādītais Izsoles dalībnieks atsakās no Izsoles Objekta pirkšanas, Izsoles vadītājs noslēdz Izsoli bez rezultāta.
	21. Ja iestājas tādi apstākļi, kas padara Izsoles turpmāko norisi par neiespējamu, tad Izsoles komisija var pieņemt lēmumu par Izsoles apturēšanu. Izsoles protokolā tiek ierakstīti apstākļi, kuri bija par cēloni Izsoles apturēšanai. Izsoles gaitu atjauno ne vēlāk kā pēc 7 (septiņām) darba dienām, Izsoles komisijas noteiktajā laikā, kas tiek rakstiski paziņots dalībniekiem, vismaz 3 (trīs) darba dienas pirms Izsoles atjaunošanas dienas. Solīšana atsākas no pēdējās nosolītās cenas, dalībniekiem paliekot saistītiem ar nosolītajām cenām līdz izsoles apturēšanai.
	22. Pēc Izsoles protokolu paraksta visi Izsoles komisijas locekli.
	23. Pēc Izsoles protokola pilnīgas parakstīšanas, Izsoles vadītājs pasludina Izsoli par slēgtu.
	24. Pēc Izsoles protokola parakstīšanas, bet ne vēlāk kā nākamajā darba dienā Izsoles uzvarētājs saņem izrakstu no Izsoles protokola, kurā norādīta nosolītā cena. Izrakstu no protokola apliecina Izsoles komisijas sekretārs.
	25. Izsoles dalībniekiem, kuri piedalījās Izsolē, bet nav apstiprināti par Izsoles uzvarētājiem 7 (septiņu) darba dienu laikā pēc Izsoles dienas, atmaksā Nodrošinājuma maksu.
2. **Izsoles rezultātu apstiprināšana, sūdzību iesniegšana par Izsoli un to izskatīšana**
	1. Ne vēlāk kā 3 (trīs) darba dienas pēc izsoles, Izsoles komisija iesniedz Izsoles protokolu LBTU Nekustamā īpašuma atsavināšanas komisijai izvērtēšanai un Izsoles rezultātu apstiprināšanai.
	2. Izsoles dalībniekiem ir tiesības 3 (trīs) darba dienu laikā pēc Izsoles iesniegt sūdzības par Izsoli LBTU Nekustamo īpašumu atsavināšanas komisijai.
	3. LBTU Nekustamo īpašumu atsavināšanas komisija 7 (septiņu) darba dienu laikā izskata saņemtās sūdzības un sniedz atbildi sūdzības iesniedzējam. Ja sūdzība tiek apmierināta, Izsoles rezultāti netiek apstiprināti un tiek pieņemts lēmums par tālāko rīcību.
	4. LBTU Nekustamo īpašumu atsavināšanas komisija, ja sūdzības par Izsoli netiek saņemtas un, izvērtējot Izsoles protokolā ietverto informāciju, atzīst to par atbilstošu noteikumiem par mutisku nekustamā īpašuma atsavināšanas izsoli, apstiprina Izsoles rezultātus.
	5. LBTU Nekustamā īpašuma atsavināšanas komisija pieņemto lēmumu Izsoles komisijai paziņo tā pieņemšanas dienā un deleģē Izsoles komisijas sekretāru veikt darbības nekustamā īpašuma pirkuma līguma noslēgšanai un pirkuma maksas apmaksai.
3. **Pirkuma līguma noslēgšana, pirkuma maksas apmaksa un īpašumtiesību pārreģistrācija.**
	1. Pēc Izsoles rezultātu apstiprināšanas Izsoles komisijas sekretārs aicina Izsoles uzvarētāju noslēgt nosolītā nekustamā īpašuma pirkuma līgumu (Līguma projekts – Nolikuma pielikumā).
	2. Pirkuma līgums noslēdzams 2 (divu) kalendāro nedēļu laikā pēc izsoles rezultātu apstiprināšanas.
	3. Izsoles uzvarētājam samaksa par nekustamā īpašuma pirkumu veicama 2 (divu) nedēļu laikā pēc pirkuma līguma noslēgšanas ar pārskaitījumu no sava kredītiestādes norēķinu konta (izņēmums, ja nekustamā īpašuma iegāde tiek veikta ar kredītiestādes hipotekārā aizdevuma izmantošanu), pārskaitījumu veicot uz LBTU norēķinu kontu: AS SWEDBANK, kods: HABALV22; konta Nr. LV 08HABA0551041541190. Pārskaitījuma mērķi norādot: nekustamā īpašuma Lielā iela 4, Jelgava, kadastra numurs 0900 012 0064 izsoles pirkuma maksa.
	4. Izsoles uzvarētāja iemaksātā Nodrošinājuma maksa tiek ieskaitīta nekustamā īpašuma pirkuma maksā.
	5. Pirkuma maksa tiek uzskatīta par samaksātu, kad tā ieskaitīta Izsoles rīkotāja norēķinu kontā.
	6. Ja šajā Nolikumā un normatīvajos aktos noteiktajā kārtībā ir saņemts pirmpirkuma tiesību izmantošanas pieteikums, LBTU nosūta rakstisku paziņojumu pirmpirkuma tiesīgajam un pirkuma līguma projektu ar aicinājumu pirmpirkuma tiesīgo izmantot savas tiesības un noslēgt pirkuma līgumu ar tādiem pašiem nosacījumiem, kā nosūtītā līguma kopijā.
	7. Ja pirmpirkuma tiesīgais izmanto savas tiesības un noslēdz pirkuma līgumu ar LBTU, tad Izsoles uzvarētājam par to tiek nosūtīts rakstisks paziņojums un 7 (septiņu) dienu laikā tiek atmaksāta Nodrošinājuma nauda un iemaksātā nekustamā īpašuma pirkuma maksa.
	8. Ja izsludinātajā termiņā pirmpirkuma tiesīgais nav paziņojis par vēlēšanos izmantot pirmpirkuma tiesības vai ir saņemts pirmpirkuma tiesīgā atteikums izmantot pirmpirkuma tiesības, LBTU par to rakstiski informē Izsoles uzvarētāju un uzaicina izpildīt noslēgtā Pirkuma līguma saistības.
	9. Ja nav saņemti pieteikumi par pirmpirkuma tiesību izmantošanu vai pirmpirkuma tiesīgais atteicies izmantot savas tiesības, 10 (desmit) dienu laikā ar Izsoles uzvarētāju tiek parakstīts nekustamā īpašuma pieņemšanas – nodošanas akts.
	10. 1 (viena) mēneša laikā pēc pieņemšanas – nodošanas akta parakstīšanas Izsoles uzvarētājs nostiprina īpašuma tiesības uz nekustamo īpašumu Zemgales rajona tiesas zemesgrāmatu nodaļā. Visus izdevumus, kas saistīti ar īpašuma tiesību nostiprināšanu Zemesgrāmatā sedz Izsoles uzvarētājs.
	11. Pirmpirkuma tiesību izmantotājam tiek piemēroti tādi paši nosacījumi, nekustamā īpašuma pirkuma apmaksā, pieņemšanā – nodošanā un īpašuma tiesību pārreģistrācijā kā izsoles uzvarētājam.
	12. Ja Izsoles uzvarētājs neizpilda šajā Nolikumā noteikto par nekustamā īpašuma pirkuma līguma noslēgšanu un pirkuma maksas samaksu, rakstiski neminot objektīvus iemeslus, tas ir tādus iemeslus, kas iestājušies no Izsoles uzvarētāja gribas neatkarīgu iemeslu dēļ, Pirkuma līguma noslēgšanas termiņš netiek pagarināts un iemaksātā Nodrošinājuma nauda netiek atmaksāta.
4. **Nobeiguma noteikumi**
	1. Izsole tiek atzīta par nenotikušu, jā:
		1. Izsoles komisija Izsoles dienā nenodrošina šī Nolikuma 4.2. punktā noteikto Izsoles komisijas locekļu kvorumu;
		2. noteiktā termiņā izsolei nav reģistrējies neviens Pretendents;
		3. neviens Izsoles dalībnieks nepiedalās solīšanā;
		4. neviens Pretendents neatbilst Nolikumā noteiktajām prasībām
		5. uz izsoli neierodas neviens no reģistrētajiem Pretendentiem;
		6. Izsoles Objekta izsoles sākuma cena netiek pārsolīta;
		7. neviens no Izsoles dalībniekiem, kurš ieguvis tiesības slēgt Izsoles Objekta pirkuma līgumu, nenoslēdz to šajā Nolikumā noteiktajā termiņā.
	2. Izsole tiek atzīta par spēkā neesošu, ja:
		1. Izsole izziņota, pārkāpjot šī Nolikuma noteikumus;
		2. tiek noskaidrots, ka nepamatoti noraidīta kāda Pretendenta piedalīšanās Izsolē;
		3. tiek noskaidrots, ka Izsoles dalībniekam, kas ieguvis tiesības slēgt Izsoles Objekta pirkuma līgumu, nav bijušas tiesības piedalīties Izsolē.
	3. Lēmumu par tālāko rīcību ar Izsoles Objektu, ja Izsole tiek atzīta par nenotikušu vai spēkā neesošu, pieņem LBTU Nekustamā īpašuma atsavināšanas komisija.
	4. Nolikumā noteikto dokumentu un prasību nodrošināšanai, kā arī ievērojot LBTU leģitīmās intereses, LBTU ir tiesības apstrādāt Pretendenta/Izsoles dalībnieka fiziskās personas datus, ievērojot Eiropas Parlamenta un Padomes regulu (ES) 2016/679 (2016. gada 27. aprīlis) par fizisku personu aizsardzību attiecībā uz personas datu apstrādi un šādu datu brīvu apriti, Fizisku personu datu apstrādes likumu, LBTU Privātuma politiku un citus normatīvos aktus.